Държавен вестник, бр. 88, 2008 г., стр. 72

С Т Р .  72
Д Ъ Р Ж А В Е Н   В Е С Т Н И К
Б Р О Й  88
Чл. 558. На стационарно лечение извън ко-
раба военнослужещите се изпращат по заклю-
чение на началника на медицинската служба
на дивизиона (кораба).
Чл. 559. За да бъде запознат с характера и
протичането на заболяването на военнослуже-
щите, които се намират на лечение вън от кора-
ба, началникът на медицинската служба е длъ-
жен да ги посещава и да получава необходими-
те сведения от лекуващите ги лекари.
Чл. 560. Преди излизане на кораба в продъл-
жително плаване началникът на медицинската
служба е длъжен да изясни кои от болните, нами-
ращи се на лечение, могат да се върнат на кораба.
Чл. 561. Преди излизане на корабите в про-
дължително плаване и след завръщането им се
извършва медицински преглед на личния състав.
Чл. 562. Медицинската служба е длъжна да
бъде винаги готова за своевременно оказване
на спешна медицинска помощ. Медицинската
помощ, ако позволява обстановката, се оказва
също така и в случаите, когато постъпи молба
от брега или от друг кораб.
Чл. 563. Личният състав на корабите, опре-
делени за участие в операции в съюзен (коали-
ционен) формат, подлежи на медицински прег-
леди и освидетелстване съгласно действащите
нормативни актове.
Г л а в а  Х I I
ПУСКАНЕ НА ЛИЧНИЯ СЪСТАВ В
ОТПУСК НА БРЕГА
Раздел I
Общи положения
Чл. 564. (1) Пускането на личния състав от
кораба на брега се разрешава от старшия на
рейда или от командира на дивизиона (в отдел-
но плаване—от командира на кораба).
(2) При необходимост лицата по ал. 1 могат
да забранят на личния състав от кораба връзка-
та с брега.
Чл. 565. В корабната канцелария или при
дежурния по кораб се намира книга с адресите
на военнослужещите.
Чл. 566. За осигуряване на заповяданата го-
товност на кораба винаги се намира необходим
брой подготвени и отдадени в заповед длъж-
ностни лица.
Раздел II
Слизане на офицерите, старшините и
матросите на брега
Чл. 567. (1) Нормите за слизане на офицери-
те, старшините и матросите на брега се опреде-
лят със заповед на командващия на Военно-
морските сили, а в отделно плаване със заповед
на командира на дивизиона (кораба).
(2) При определянето на нормите за слизане
на брега във всички случаи трябва да се изхож-
да от условията на плаването и от обстановка-
та, особеностите на подготовката, стоянката на
открит рейд и др.
Чл. 568. (1) При стоянка на котва в служеб-
но време и с цел постоянно и пълноценно оси-
гуряване на готовността на кораба и ръковод-
ството на борбата за неговата живучест офице-
рите, които заместват слезлите на брега коман-
дир на кораба и командир на електромеханич-
ната бойна част, се подготвят и допускат до из-
пълнение на техните задължения със заповед
на командира на дивизиона.
(2) Командирът на кораба, когато слиза на
брега, е длъжен да остави за свой заместник
старши помощник-командира на кораба или
подготвен и отдаден в заповед на командира на
дивизиона кораби офицер (старшина) и да про-
контролира оставането на кораба на команди-
ра на електромеханичната бойна част или не-
гов заместник, който да отговаря на изисквани-
ята, посочени в ал. 1.
Чл. 569. (1) Офицерите, старшините и мат-
росите, получили разрешение да слязат на бре-
га, могат да напуснат кораба след завършване
на занятията, ученията и работите в съответ-
ствие с утвърдения от командира на кораба
график.
(2) Слизащият на брега получава разреше-
ние от своя непосредствен началник и съобща-
ва за това на дежурния по кораб (вахтения офи-
цер, дежурния по команда).
Чл. 570. Слезлите на брега офицери, стар-
шини и матроси са длъжни да се явят на кораба
до вдигане на военноморския флаг. При завръ-
щането от брега те са длъжни да съобщят на
дежурния по кораб за пристигането си.
Чл. 571. (1) Командирът на кораба слиза на
брега с разрешение на своя непосредствен на-
чалник.
(2) Командирът на дивизиона при слизане
на брега оставя за свой заместник началника на
щаба или един от командирите на кораби.
Чл. 572. Редът за слизане на офицерите от
плаващия щаб се определя от началника на щаба
на съединението.
Г л а в а  Х I I I
РЕМОНТ НА КОРАБА
Чл. 573. (1) През време на ремонт на кораба
главна задача на личния състав е своевременно-
то и качествено изпълнение на ремонтните ра-
боти за привеждането на оръжието и техничес-
ките средства в пълна готовност за използване.
(2) Вътрешният корабен ред през време на
ремонта се организира така, че да осигурява мак-
симално използване на целия личен състав за
изпълнение на ремонтните работи и поддържане
на необходимата организация на службата.
Чл. 574. (1) Подготовката на личния състав
през време на ремонта не се прекратява. Тя е
насочена към поддържане на необходимата
организация на службата, изучаване устройст-
вото на кораба, ремонтиращото се и ново въо-
ръжение и технически средства, осигуряване
своевременното и качествено провеждане на
изпитанията (на швартови и на ход).